PanARMENIAN.Net - Հայաստանի նախագահ Ռոբերտ Քոչարյանը հունվարի 14-ին երկօրյա աշխատանքային այցով կմեկնի Գերմանիայի Դաշնային Հանրապետություն: Հայ-գերմանական ավելի քան տասնամյա միջպետական հարաբերությունների պատմության մեջ սա Հայաստանի նախագահի առաջին այցն է Գերմանիա: Ռոբերտ Քոչարյանի գլխավորած պատվիրակության կազմում են նախարարներ, Կենտրոնական բանկի նախագահը, պատգամավորներ, գործարարներ: ՀՀ նախագահի դիմավորման պաշտոնական արարողությունը կկայանա Բելվյու ամրոցում, որտեղ Ռոբերտ Քոչարյանը հանդիպում կունենա ԳԴՀ նախագահ Յոհաննես Ռաուի հետ: